Team India
నేడు ఆసీస్‌తో రెండవ టెస్టు
బెంగళూరు: నాలుగు టెస్టుల బోర్డర్‌-గవాస్కర్‌ ట్రోఫీలో భాగంగా టీమిండియా,ఆస్ట్రేలియా జట్ల మధ్య శనివారం రెండవ టెస్టు ప్రారంభం కానుంది.తొలి టెస్టులో 333 పరుగులు తేడాతో పరాజయం చెందిన కోహ్లీ సేన రెండవ టెస్టుని సీరియస్‌గా తీసుకుంది.రెండవ టెస్టుల విజయం సాధించి సిరీస్‌ను సమం చేయాలని యోచనలో కోహ్లీ సేన ఉంది.ఇందులో భాగంగా బెంగళూరు లోని చిన్నస్వామి స్టేడియంలో టీమిండియా ఆట గాళ్లు శుక్రవారం తీవ్రంగా ప్రాక్టీస్‌ చేశారు. పూణే లో జరిగిన తొలి టెస్టులో టీమిండియా ఫీల్డింగ్‌లో పూర్తిగా విఫలమైన సంగతి తెలిసిందే.దీంతో టీమిండియా ఆటగాళ్లు ఫీల్డింగ్‌పైనే ఎక్కువ దృష్టిసారించారు.ప్రాక్టీస్‌ సెషన్‌లో భాగంగా బం తిని ఎలా పట్టుకోవాలి.ఎలా అడ్డుకోవాలని అనే దానిపై ప్రాక్టీస్‌ చేశారు.ముఖ్యంగా బౌండరీ లైన్‌ వద్ద బంతిని క్యాచ్‌ పట్టడం ఎలా అనే అంశంపై క్రికెటర్లు కాన్ఫిడెన్స్‌ డ్రిల్‌ నిర్వహించారు.క్రికెటర్లు క్యాచింగ్‌ డ్రిల్‌కు సంబంధించిన వీడియాను బిసిసిఐ ట్విటర్‌లో పోస్టు చేసింది.పుణే టెస్టులో భారత్‌పై విజయం సాధించడం ద్వారా ఆసీస్‌ భారత్‌లో 12 సంవత్సరాల తరువాత ఒక టెస్టు మ్యాచ్‌ను నెగ్గింది.
వరుసగా 19 టెస్టుల్లో విజయం సాధించి దూకుడు మీదున్న కోహ్లీ సేనకు కూడా స్మిత్‌ నేతృత్వంలోని ఆసీస్‌ బ్రేక్‌ కూడా వేసింది. దీంతో స్వదేశంలో పరాజయం ఎరుగని భారత్‌కు ఆసీస్‌ రూపంలో గట్టి షాక్‌ ఎదురైందనే పేర్కొనాలి. మరోవైపు బెంగళూరు టెస్టులో విజ యం సాధించి ఈ సిరీస్‌ను సొంతం చేసుకోవా లని ఆస్ట్రేలియా భావిస్తుంది.అందుకు తగిన విధం గా ఆసీస్‌ వ్యూహాలు సిద్దం చేస్తుంది.ఓపెనర్లు దగ్గర్నుంచి,టెయిలెండర్ల వరకు ఏ సమయాల్లో ఎలా ఆడాలిఅనే దానిపై ఆస్ట్రేలియా ప్రణాళికలు సిద్ధం చేసుకుంటుంది.ఇక బెంగళూరు పిచ్‌ స్పిన్న ర్లకు అనుకూలించే విధంగా కనిపిస్తుండటంతో టీమిండియా ప్రధాన స్పిన్నర్లు అశ్విన్‌,జడేజాలపై ఎక్కువ ఆశలు పెట్టుకుంది.
ఇక పుణే టెస్టులో సత్తా చాటిన ఆసీస్‌ స్పిన్నర్‌ ఓకీప్‌పై టీమిండియా సరైన ప్రణాళికలను సిద్ధం చేసింది.రెండవ టెస్టు లో ఎలాగైనా సరే ఓకీప్‌ను అధిగమించాలని చూస్తుంది.తొలి టెస్టులో నిరాశపరిచిన కోహ్లీపైనే అందరి దృష్టి నెలకొంది.వరుసగా టెస్టుల్లో నాలు గు డబుల్‌సెంచరీలు చేసి కోహ్లీ అరుదైన రికార్డుని నెలకొల్పిన సంగతి తెలిసిందే.ఆసీస్‌తో పుణేలో జరిగిన తొలి టెస్టులో ఘోరంగా విఫలయ్యాడు. తొలి ఇన్నింగ్స్‌లో డకౌటయ్యాడు.రెండవ ఇన్నిం గ్స్‌లో 13 పరుగులు మాత్రమే చేశాడు.తద్వారా కోహ్లీ స్వదేశంలో తొలిసారి సరిగా ఆడలేకపో యాడు. ఇదిలా ఉంటే బెంగళూరులో ఇప్పటి వరకు 21 టెస్టులు జరిగాయి.ఇందులో టీమిం డియా ఆరింటిలో విజయం సాధించగా,మరో ఆరింటిలో పరాజయం చెందింది.
మిగతా తొమ్మిది టెస్టులు డ్రాగా ముగిశాయి.చివరిసారి 2015 నవంబరులో దక్షిణాఫ్రికాతో జరిగిన టెస్టు మ్యాచ్‌ డ్రాగా ముగిసింది. పిచ్‌పై మరోసారి చర్చ భారత గడ్డపై టెస్టు మ్యాచ్‌ సందర్భంగా ఆటకు ముందే పిచ్‌ ఎలా ఉండబోతుంది అనే చర్చ మరో సారి మొదలైంది. అయితే ఈసారి సీన్‌ రివర్స్‌గా ఉంది. ఎప్పుడైనా ప్రత్యర్థి జట్టు పిచ్‌ గురించి ఆం దోళన చెందేవి.భారత్‌ మాత్రం అసలు దాని గురించి ఆలోచించాల్సిన అవసరమే రాలేదు.కానీ పుణే టెస్టు మ్యాచ్‌ ఫలితంతో టీమిండియా కూడా వికెట్‌పై దృష్టి పెడుతుంది.ఇంగ్లండ్‌ సిరీస్‌లో భారత్‌ 4-0తో గెలిచినా పిచ్‌ల ఏర్పాటు విష యంలో ఎలాంటి వివాదం లేదు. ఈ నేపథ్యంలో బెంగళూరులోని చిన్నస్వామి స్టేడియంలో పిచ్‌ ఎవరికి అనుకూలిస్తుందనే.ఇదే విషయం ఆసక్తి కరంగా మారింది. నేడు ప్రారంభం కానున్న టీమిండియా,ఆస్ట్రేలియా రెండవ టెస్టుకు మూడు రోజల ముందు ప్రధాన వికెట్‌పై చాలా ఎక్కువగా పచ్చిక కనిపించింది.అదే సమయంలో ఒక ఎండ్‌లో ఆఫ్‌ స్టంప్‌కే చేరువలో వికెట్‌ కొంత ఎత్తుపల్లాలతో ఉంది.ఇది భారత స్పిన్నర్లు అశ్విన్‌, జడేజాలకు అనుకూలంగా మారవచ్చని భావి స్తున్నారు. అయితే మరోవైపు అదనపు పేస్‌తో ఇది ఆసీస్‌ స్టార్‌ మిషెల్‌ స్లార్క్‌ కూడ కలిసి వచ్చే ప్రమాదం కూడా ఉంది.దీంతో గురవారం నాటికే పిచ్‌ మారిపోయింది. పిచ్‌పై ఉన్న పచ్చికను సుమారు పూర్తిగా తొలగించారు.ఇప్పుడు ఇది సాధారణ ఉపఖండపు వికెట్‌లా కనిపించడం విశేషం.
అంటే తొలి రోజుల్లో బ్యాటింగ్‌కు బాగా అనుకూలించి ఆ తరువాత మెల్లగా స్పిన్‌కు సహ కరించవచ్చు.ఈ సీజన్‌లో టీమిండియా ఇంగ్లం డ్‌తో ఆడిన ఐదు టెస్టులు,బంగ్లాదేశ్‌తో ఆడిన ఏకైక టెస్టులో ఇలాంటి పిచ్‌లపైనే ముందుగా భారీ స్కోరు సాధించి ఆ తరువాత ప్రత్యర్థిని చుట్టే సింది.ఈ ఆరు టెస్టుల తొలి ఇన్నింగ్స్‌లలో భారత్‌ వరుసగా 488 పరుగులు,455 పరు గులు, 417 పరుగులు,631 పరుగులు,7 వికెట్లకు 759 పరుగులు,6 వికెట్లకు 687 పరుగులు చేయడం విశేషం. కాబట్టి ఈసారి కూడా టాస్‌ కీలకం కానుంది.పూర్తి స్పిన్‌ పిచ్‌ లేదా పేస్‌ వికెట్‌ ఉపయోగించి సాహసం చేసే పరిస్థితిలో భారత్‌్‌ ప్రస్తుతం లేదు. కాబట్టి ముందుగా తమ బలమైన బ్యాటిం గ్‌నే నమ్ముకోవాలని జట్టు భావిస్తుంది.ముందుగా బ్యాటింగ్‌ చేసి భారీ స్కోరు గనుక చేయగలిగితే జట్టుకు టెస్టుపై పట్టు లభించవచ్చు.
భారత గడ్డపై స్టార్క్‌ లాంటి పేస్‌ బౌలర్‌ ప్రభావం చూపించడం మంచి పరిణామమని అతని సహచరుడు,ఆసీస్‌ ఆల్‌రౌండర్‌ మిచెల్‌ మార్ష్‌ అభిప్రాయం వ్యక్తం చేశాడు. భారత ఆటగాళ్లలో ఒక రకమైన ఆందో ళనను స్టార్క్‌ పెంచాడన్నాడు.స్టార్క్‌ ప్రపంచ అత్యుత్తమ బౌలర్లలో ఒకడు. స్పిన్నర్ల గురించి చర్చ జరిగే భారత్‌లో స్టార్క్‌ మా ప్రధాన ఆయు ద్ధం.భారత్‌ బ్యాట్స్‌మెన్‌లో భయం పుట్టించి అతను మరిన్ని వికెట్లు తీస్తాడని నమ్ముతున్నా. స్టార్క్‌తో పాటు హాజల్‌వుడ్‌,రివర్స స్వింగ కలిస్తే మాకు తిరుగుండదని మార్ష్‌ విశ్వాసం ప్రక టించాడు. టీమిండియాకు ఆప్షనల్‌ ప్రాక్టీస్‌ కావ డంతో ప్రధాన ఆటగాళ్లంతా సెషన్‌కు దూరంగా ఉన్నారు. మరోవైపు ఆస్ట్రేలియా జట్టు మాత్రం పూర్తి స్థాయిలో సాధన చేసింది